stanford-oval/wikipedia huggingface dataset:
ต้นไม้แฮช
Tiger tree hash

Tiger tree hash เป็นรูปแบบของ hash tree ที่ใช้กันอย่างแพร่หลาย โดยใช้ binary hash tree ส่วนใหญ่จะมีขนาดของกลุ่มข้อมูลเท่ากับ 1024 ไบต์ และใช้ป้องกัน Tiger hash Tiger tree hash ถูกใช้ใน Gnutella, Gnutella2, and Direct Connect P2P ซึ่งเป็นโพรโทคอลสำหรับแชร์ไฟล์ และ โปรแกรมแชร์ไฟล์ เช่น Phex, BearShare, LimeWire, Shareaza, DC++ and Valknut
บริเวณกระทบร้อน

บริเวณกระทบร้อน (Heat Affected Zone, HAZ) เป็นบริเวณที่อยู่ใกล้แนวรอยเชื่อม ซึ่งมีอุณหภูมิสูงมากขณะทำการเชื่อม แต่มีอุณหภูมิไม่สูงเพียงพอที่จะเกิดการหลอมละลายเป็นเนื้อรอยเชื่อม บริเวณนี้จะได้รับความร้อนสูงมากขณะเชื่อมและจะเกิดการเย็นตัวอย่างรวดเร็ว  โดยเฉพาะชิ้นงานที่มีพื้นที่หน้าตัดมาก หรือมีความหนาของชิ้นงานมาก จากการเย็นตัวที่รวดเร็วทำให้บริเวณ HAZ มีโครงสร้างที่แข็ง,เปราะ และมีความต้านทานต่อการแตกร้าวได้ต่ำ HAZ จึงเป็ฯบริเวณที่มีโอกาสเกิดความเสียหายได้มาก เช่นการเกิด Weld decay หรือ การเกิด Inter Granular Corrosion
บ้านสี่เสาเทเวศร์

บ้านสี่เสาเทเวศร์
บ้านสี่เสาเทเวศร์ ตั้งอยู่บนที่ดินของกองทัพบกไทย อยู่ที่เลขที่ 279 ถนนศรีอยุธยา เขตดุสิต กรุงเทพมหานคร ใกล้กับสี่แยกสี่เสาเทเวศร์ (จุดตัดระหว่างถนนศรีอยุธยากับถนนสามเสน) มีหอสมุดแห่งชาติ สโมสรกองทัพบก และตลาดเทเวศร์เป็นสถานที่ใกล้เคียงกัน
ในอดีตเป็นบ้านพักของจอมพล สฤษดิ์ ธนะรัชต์ อดีตผู้บัญชาการทหารบก อดีตนายกรัฐมนตรี   และเป็นอดีตบ้านพักของพล.อ. เปรม ติณสูลานนท์ อดีตประธานองคมนตรี รัฐบุรุษ และอดีตนายกรัฐมนตรี ใช้เป็นบ้านพักมาตั้งแต่สมัยที่ยังดำรงตำแหน่งเป็นผู้บัญชาการทหารบก จนถึงคราวอสัญกรรม
หลัง พล.อ. เปรม ได้ถึงแก่อสัญกรรม บ้านสี่เสาเทเวศร์จึงถูกส่งคืนให้กรมสวัสดิการทหาร เพื่อมอบต่อให้กับกองทัพบก ก่อนที่จะมีการยกให้กับสำนักงานทรัพย์สินพระมหากษัตริย์อีกทีในวันที่ 31 ตุลาคม พ.ศ. 2562 ถัดมาภายหลังในวันที่ 21 กันยายน พ.ศ. 2563 จึงมีการดำเนินการทุบบ้านสี่เสาเทเวศร์ทิ้ง
แหล่งข้อมูลอื่น

ภาพถ่ายทางอากาศของ บ้านสี่เสาเทเวศร์
แผนที่และภาพถ่ายทางอากาศของ บ้านสี่เสาเทเวศร์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°46′17″N 100°30′21″E﻿ / ﻿13.771357°N 100.505928°E﻿ / 13.771357; 100.505928
ซูซุ

ซูซุ (ญี่ปุ่น: 珠洲市; โรมาจิ: Suzu-shi) เป็นนครที่ตั้งอยู่ทางตะวันออกเฉียงเหนือของจังหวัดอิชิกาวะ ประเทศญี่ปุ่น มีขนาดพื้นที่ทั้งสิ้น 247.20 ตารางกิโลเมตร (95.44 ตารางไมล์) มีจำนวนประชากร ณ วันที่ 1 เมษายน ค.ศ. 2023 ประมาณ 11,979 คน มีความหนาแน่นของประชากร 48.5 คนต่อตารางกิโลเมตร
นครซูซุได้รับผลกระทบอย่างมากจากแผ่นดินไหวที่เกิดขึ้นสามครั้ง ครั้งแรกในเดือนมิถุนายน ค.ศ. 2022 ขนาด 5.4 วัดความรุนแรงได้ 6- ครั้งที่สองเกิดขึ้นเมื่อวันที่ 5 พฤษภาคม ค.ศ. 2023 ขนาด 6.5 วัดความรุนแรงได้ 6+ ครั้งที่สามเป็นครั้งใหญ่ที่สุดเกิดขึ้นเมื่อวันที่ 1 มกราคม ค.ศ. 2024 ขนาด 7.6 วัดความรุนแรงได้ 7
ที่มาของชื่อ

นครซูซุได้รับการตั้งชื่อตามศาลเจ้าซูซุซึ่งเป็นศาลเจ้าชินโตโบราณตั้งอยู่ในพื้นที่อาวาซุของเมือง ชื่อเมือง "ซูซุ" ปรากฏคราแรกในบันทึกสมัยนารา แต่อย่างไรก็ตามตัวอักษรคันจิของเมือง (珠洲) ก็ยังไม่ถูกใช้จนถึงยุควาโดะ (ค.ศ. 713) นอกจากนี้ยังมีทฤษฎีที่เชื่อว่าชื่อเมืองนี้มาจากภาษาไอนุเช่นเดียวกับชื่อสถานที่หลายแห่งในคาบสมุทรโนโตะ
ภูมิศาสตร์

นครซูซุมีอาณาเขตครอบคลุมปลายแหลมสุดของคาบสมุทรโนโตะจังหวัดอิชิกาวะ ซึ่งล้อมรอบด้วยทะเลญี่ปุ่นทั้งสามด้าน พื้นที่บางส่วนของเมืองตั้งอยู่ในเขตกึ่งอุทยานแห่งชาติโนโตะฮันโต
ภูมิศาสตร์ > เทศบาลข้างเคียง

ทิศตะวันตก: นครวาจิมะ จังหวัดอิชิกาวะ
ทิศใต้: เมืองโนโตะ อำเภอโฮซุ จังหวัดอิชิกาวะ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ซูซุ
เว็บไซต์ทางการ (ในภาษาญี่ปุ่น)
| ด ค ก จังหวัดอิชิกาวะ |
| --- | --- | --- |
คานาซาวะ (เมืองหลวง)
| นครศูนย์กลาง |  คานาซาวะ  |  |
| นคร |  คางะ  คาโฮกุ  โคมัตสึ  ซูซุ  นานาโอะ  โนโนอิจิ  โนมิ  วาจิมะ  ฮากูซัง  ฮากูอิ  |  |
| เมืองแบ่งตามอำเภอ |  อำเภอคาชิมะ นากาโนโตะ  อำเภอคาโฮกุ สึบาตะ  อูจินาดะ  อำเภอโนมิ คาวากิตะ  อำเภอฮากูอิ ชิกะ  โฮดัตสึชิมิซุ  อำเภอโฮซุ โนโตะ  อานามิซุ  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii
ทางหลวงแผ่นดินหมายเลข 348

|  ทางหลวงแผ่นดินหมายเลข 348 |
| --- | --- |
ถนนธนะวิถี
ข้อมูลของเส้นทาง

ส่วนหนึ่งของ   (สี่แยกไปรษณีย์นางรอง - แยกบ้านใหม่)
 
ความยาว: 139.341 กิโลเมตร (86.582 ไมล์)
ทางแยกที่สำคัญ
ปลายทางทิศใต้:  ถ.สุวรรณศร ใน อ.อรัญประเทศ จ.สระแก้ว
 :    ถ.เลี่ยงเมืองอรัญประเทศ ใน อ.อรัญประเทศ จ.สระแก้ว   ทล.224 ใน อ.ปะคำ จ.บุรีรัมย์ 
ปลายทางทิศเหนือ:  ถ.สีคิ้ว-เดชอุดม ใน อ.นางรอง จ.บุรีรัมย์
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 348 สายอรัญประเทศ - นางรอง หรือ ถนนธนะวิถี เป็นเส้นทางที่เชื่อมต่อระหว่างภาคตะวันออกกับภาคอีสานตอนใต้ เป็นถนนขนาด 2 ช่องจราจรและ 4 ช่องจราจรในช่วงอำเภออรัญประเทศถึงอำเภอโคกสูง และอำเภอปะคำถึงอำเภอนางรอง มีจุดเริ่มต้นแยกจากทางหลวงแผ่นดินหมายเลข 33 (ถนนสุวรรณศร) บริเวณตัวอำเภออรัญประเทศ จังหวัดสระแก้ว ผ่านอำเภอโคกสูง อำเภอตาพระยา ขึ้นเขาช่องตะโก เข้าสู่เขตจังหวัดบุรีรัมย์ที่อำเภอโนนดินแดง สิ้นสุดที่ทางหลวงแผ่นดินหมายเลข 24 (ถนนเดชอุดม) ที่อำเภอนางรอง จังหวัดบุรีรัมย์ ระยะทางประมาณ 141 กิโลเมตร อยู่ในความดูแลของแขวงทางหลวงสระแก้ว (วัฒนานคร) และแขวงทางหลวงบุรีรัมย์ สำนักงานทางหลวงที่ 10 นครราชสีมา
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน กรมทางหลวง กระทรวงคมนาคม
ถนนมาลัยแมน

|  ทางหลวงแผ่นดินหมายเลข 321 |
| --- | --- |
ถนนมาลัยแมน

ถนนมาลัยแมนหน้าที่ว่าการอำเภออู่ทอง
ข้อมูลของเส้นทาง
ความยาว: 106.333 กิโลเมตร (66.072 ไมล์)
มีขึ้นเมื่อ: พ.ศ. 2500–ปัจจุบัน
ทางแยกที่สำคัญ
ปลายทางทิศใต้:  ทล.3524 ใน อ.เมือง จ.นครปฐม
 :    ทล.พ.81 ใน อ.เมือง จ.นครปฐม   ทล.346 ใน อ.กำแพงแสน จ.นครปฐม   ทล.324 ใน อ.อู่ทอง จ.สุพรรณบุรี   ทล.333 ใน อ.อู่ทอง จ.สุพรรณบุรี   ทล.357 ใน อ.เมือง จ.สุพรรณบุรี   ทล.322 ใน อ.เมือง จ.สุพรรณบุรี 
ปลายทางทิศเหนือ:  ทล.340 ใน อ.เมือง จ.สุพรรณบุรี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ถนนมาลัยแมน หรือ ทางหลวงแผ่นดินหมายเลข 321 สายนครปฐม–สุพรรณบุรี เป็นถนนขนาด 4 ช่องจราจร ไป–กลับ มีจุดเริ่มต้นจากทางหลวงแผ่นดินหมายเลข 3524 บริเวณสามแยกมาลัยแมน อำเภอเมืองนครปฐม จังหวัดนครปฐม ผ่านอำเภอกำแพงแสน มหาวิทยาลัยเกษตรศาสตร์ วิทยาเขตกำแพงแสน เข้าสู่เขตจังหวัดสุพรรณบุรี ผ่านอำเภอสองพี่น้อง อำเภออู่ทอง สิ้นสุดที่ทางหลวงแผ่นดินหมายเลข 340 ในเขตอำเภอเมืองสุพรรณบุรี จังหวัดสุพรรณบุรี ระยะทางรวม 106.273 กิโลเมตร
ถนนมาลัยแมนเดิมมีชื่อเรียกว่า "ทางหลวงแผ่นดินสายนครปฐม-สุพรรณบุรี" ได้รับการตั้งชื่อดังกล่าวเมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี เพื่อเป็นเกียรติแก่นายปุย มาลัยแมน อดีตหัวหน้ากองคลัง กรมทาง
หลังจากที่ก่อสร้างถนนเสร็จแล้ว ทางหลวงแผ่นดินหมายเลข 321 เป็นถนนที่มีความสำคัญที่สุดในสมัยหนึ่ง เนื่องจากเป็นเส้นทางคมนาคมระหว่างจังหวัดสุพรรณบุรีไปยังกรุงเทพมหานคร ผ่านจังหวัดนครปฐม แทนการคมนาคมทางเรือผ่านแม่น้ำนครชัยศรีและทางรถไฟสายชุมทางหนองปลาดุก-สุพรรณบุรี ต่อมาเมื่อทางหลวงแผ่นดินหมายเลข 340 (ตลิ่งชัน–บางบัวทอง–สุพรรณบุรี) ก่อสร้างแล้วเสร็จ ความสำคัญของทางหลวงเส้นนี้จึงเปลี่ยนมาเป็นเส้นทางคมนาคมจากภาคใต้มุ่งหน้าสู่ภาคเหนือโดยไม่ผ่านกรุงเทพมหานครแทน ซึ่งพบว่ามีรถประจำทางปรับอากาศ บขส. สายเชียงใหม่–หัวหิน และสายนครราชสีมา–หัวหินวิ่งผ่านเส้นทางนี้
สถานที่สำคัญ

วัดพระปฐมเจดีย์ราชวรมหาวิหาร อำเภอเมืองนครปฐม จังหวัดนครปฐม
มหาวิทยาลัยศิลปากร วิทยาเขตพระราชวังสนามจันทร์
มหาวิทยาลัยราชภัฏนครปฐม
มหาวิทยาลัยเกษตรศาสตร์ วิทยาเขตกำแพงแสน
โรงเรียนการบินกำแพงแสน
สวนสาธารณะเมืองอู่ทอง อำเภออู่ทอง จังหวัดสุพรรณบุรี
วัดป่าเลไลยก์วรวิหาร อำเภอเมืองสุพรรณบุรี จังหวัดสุพรรณบุรี
โรงเรียนกรรณสูตศึกษาลัย อำเภอเมืองสุพรรณบุรี จังหวัดสุพรรณบุรี
สนามกีฬากลางจังหวัดสุพรรณบุรี
เมืองโบราณอู่ทอง อำเภออู่ทอง จังหวัดสุพรรณบุรี
อุทยานมังกรสวรรค์ (ศาลเจ้าพ่อหลักเมืองสุพรรณบุรี) อำเภอเมืองสุพรรณบุรี จังหวัดสุพรรณบุรี
ถนนรถไฟ (เขตบางกอกน้อย)

บรรยากาศยามเย็นของถนนรถไฟ มุมมองไปทางด้านถนนอิสรภาพ จะสังเกตเห็นทางลาดขึ้นสู่สะพานอรุณอมรินทร์ทางด้านขวาของภาพ
ถนนรถไฟ (Thanon Rotfai) เป็นถนนสายสั้นในเขตสถานีรถไฟธนบุรีของการรถไฟแห่งประเทศไทย ในพื้นที่แขวงบ้านช่างหล่อและแขวงศิริราช เขตบางกอกน้อย ฝั่งธนบุรี กรุงเทพมหานคร เริ่มต้นจากปลายถนนอิสรภาพ จุดบรรจบถนนสุทธาวาส ผ่านตลาดศาลาน้ำร้อน (ใหม่) ลอดใต้สะพานอรุณอมรินทร์ ซึ่งเป็นสะพานข้ามคลองบางกอกน้อยตามแนวถนนอรุณอมรินทร์ ผ่านวัดอมรินทรารามโดยแบ่งพื้นที่วัดออกเป็นสองส่วน ผ่านด้านหลังโรงพยาบาลศิริราช และสิ้นสุดที่สถานีรถไฟบางกอกน้อย (สถานีรถไฟธนบุรีเดิม) ริมฝั่งแม่น้ำเจ้าพระยา
กายภาพ

มี 2 ช่องจราจร ยกเว้นบริเวณทางลาดขึ้นและลงสะพานอรุณอมรินทร์มี 3 ช่องจราจร ไม่มีเกาะกลาง
มีทางลาดเชื่อมต่อสะพานอรุณอมรินทร์ ประกอบด้วยทางขึ้นสะพานจากด้านถนนอิสรภาพ และทางลงสะพานไปยังด้านหลังโรงพยาบาลศิริราช
มีเฉพาะเส้นทางออกจากถนนรถไฟเชื่อมต่อกับถนนอรุณอมรินทร์บริเวณแยกศิริราช แต่ไม่มีทางเข้าจากแยกศิริราช
ในอดีต ถนนรถไฟสามารถเชื่อมต่อกับถนนอรุณอมรินทร์ได้โดยตรง แต่ต่อมามีการก่อสร้างสะพานอรุณอมรินทร์ตามแนวถนนอรุณอมรินทร์ข้ามถนนรถไฟและคลองบางกอกน้อย เพื่อเชื่อมต่อกับสะพานสมเด็จพระปิ่นเกล้า ด้วยพื้นที่จำกัดทำให้สามแยกเดิมบริเวณจุดบรรจบถนนอรุณอมรินทร์เหลือเพียงถนน 1 ช่องทางข้างสะพานอรุณอมรินทร์ จากถนนรถไฟออกสู่ถนนอรุณอมรินทร์และแยกศิริราช ส่วนช่องทางเข้าสู่ถนนรถไฟได้เปลี่ยนเป็นทางยกระดับข้ามถนนรถไฟทั้งหมด
มีทางลาดจากถนนรถไฟด้านถนนอิสรภาพขึ้นสู่สะพานอรุณอมรินทร์ และจากสะพานอรุณอมรินทร์ลงสู่ถนนรถไฟด้านหลังโรงพยาบาลศิริราช
ทางลาดขึ้นจากถนนรถไฟด้านถนนอิสรภาพบริเวณหน้าตลาดศาลาน้ำร้อน (ใหม่) เป็นทางที่สร้างขึ้นใหม่ ซึ่งช่วยแบ่งเบาการจราจรให้ผู้สัญจรจากแยกพรานนกสามารถใช้ถนนอิสรภาพมาขึ้นสะพานอรุณอมรินทร์จากถนนรถไฟได้โดยตรง ไม่ต้องผ่านถนนพรานนกและแยกศิริราชที่มีการจราจรคับคั่งและมีช่องทางจราจรจำกัด
เมื่อปี พ.ศ. 2546 การรถไฟแห่งประเทศไทยได้มอบพื้นที่สถานีรถไฟธนบุรีเดิมริมแม่น้ำเจ้าพระยาให้แก่โรงพยาบาลศิริราชเพื่อพัฒนาเป็นศูนย์การแพทย์ระดับเอเชีย ปัจจุบันถนนรถไฟจึงสิ้นสุดเพียงจุดบรรจบทางลาดลงจากสะพานอรุณอมรินทร์ หลังวิหารหลวงพ่อโบสถ์น้อย ประตูหลังโรงพยาบาลศิริราช แต่ยังมีการก่อสร้างทางคู่ขนานขึ้นมาใหม่ขนาบพื้นที่ของการรถไฟฯ โดยต่อจากปลายถนนรถไฟเลี้ยววกกลับไปยังใต้สะพานด้านริมคลองบางกอกน้อย ผ่านด้านหลังตลาดศาลาน้ำร้อน (ใหม่) และชานชาลาสถานีรถไฟธนบุรี (ใหม่) ก่อนเข้ามาบรรจบกับปลายถนนอิสรภาพและถนนสุทธาวาส ซึ่งทางคู่ขนานถนนรถไฟสายนี้ ก็มีทางลาดที่วนขึ้นไปบรรจบถนนอรุณอมรินทร์บนสะพานอรุณอมรินทร์ด้วยเช่นกัน
สถานที่สำคัญที่ถนนตัดผ่าน

ท่ารถไฟ (เรือด่วนเจ้าพระยา)
สถานีรถไฟธนบุรี (เดิม)
โรงพยาบาลศิริราช
วัดอมรินทรารามและวิหารหลวงพ่อโบสถ์น้อย
คูเมืองกรุงธนบุรี
ตลาดศาลาน้ำร้อน
สถานีรถไฟธนบุรี (ใหม่)
วัดฉิมทายิกาวาส
บ้านเนินค่ายหลวง
บริเตน

บริเตน อาจหมายถึง
บริเตนใหญ่ (Great Britain) เกาะขนาดใหญ่ในภูมิภาคยุโรปตะวันตก
สหราชอาณาจักรบริเตนใหญ่และไอร์แลนด์เหนือ รัฐเอกราชตั้งอยู่ในภูมิภาคยุโรปตะวันตก
ราชอาณาจักรบริเตนใหญ่ รัฐเอกราชในภูมิภาคยุโรปตะวันตกช่วงปี ค.ศ. 1707 ถึง 1801
โรมันบริเตน มณฑลหนึ่งภายใต้การปกครองของจักรวรรดิโรมัน
ตำบลเกาะพระทอง

| ตำบลเกาะพระทอง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Ko Phra Thong
อุทยานแห่งชาติหมู่เกาะสุรินทร์
ประเทศ: ไทย
จังหวัด: พังงา
อำเภอ: คุระบุรี
พื้นที่
 • ทั้งหมด: 159.53 ตร.กม. (61.59 ตร.ไมล์)
ประชากร (2564)
 • ทั้งหมด: 1,001 คน
 • ความหนาแน่น: 6.27 คน/ตร.กม. (16.2 คน/ตร.ไมล์)
รหัสไปรษณีย์ : 82150
รหัสภูมิศาสตร์: 820603
 ส่วนหนึ่งของสารานุกรมประเทศไทย
| องค์การบริหารส่วนตำบลเกาะพระทอง |
| --- | --- |
องค์การบริหารส่วนตำบล
อบต.เกาะพระทองที่ตั้งที่ทำการองค์การบริหารส่วนตำบลเกาะพระทอง
พิกัด: 9°08′59.7″N 98°17′45.5″E﻿ / ﻿9.149917°N 98.295972°E﻿ / 9.149917; 98.295972
ประเทศ:  ไทย
จังหวัด: พังงา
อำเภอ: คุระบุรี
จัดตั้ง:  • 5 กรกฎาคม 2516 (สภาตำบลเกาะพระทอง)  • 2540 (อบต.เกาะพระทอง)
พื้นที่
 • ทั้งหมด: 159.53 ตร.กม. (61.59 ตร.ไมล์)
ประชากร (2564)
 • ทั้งหมด: 1,001 คน
 • ความหนาแน่น: 6.27 คน/ตร.กม. (16.2 คน/ตร.ไมล์)
รหัส อปท.: 06820603
ที่อยู่ที่ทำการ: เลขที่ 67 หมู่ที่ 2 ตำบลเกาะพระทอง อำเภอคุระบุรี จังหวัดพังงา 82150
เว็บไซต์: kohprathong.go.th
 ส่วนหนึ่งของสารานุกรมประเทศไทย
เกาะพระทอง เป็นหนึ่งในสี่ตำบลของอำเภอคุระบุรี จังหวัดพังงา เป็นแหล่งท่องเที่ยวทางธรรมชาติที่สำคัญของจังหวัดพังงา มีพื้นที่ในอุทยานแห่งชาติ 3 อุทยาน และเขตห้ามล่าสัตว์ป่า 1 เขต ได้แก่ อุทยานแห่งชาติหมู่เกาะสิมิลัน อุทยานแห่งชาติหมู่เกาะสุรินทร์ อุทยานแห่งชาติหมู่เกาะระ-เกาะพระทอง (เตรียมการจัดตั้งเป็นอุทยานแห่งชาติ) และเขตห้ามล่าสัตว์ป่าหมู่เกาะระ–เกาะพระทอง
นักท่องเที่ยวดำน้ำที่อุทยานแห่งชาติหมู่เกาะสิมิลัน
ที่ตั้งและอาณาเขต

ตำบลเกาะพระทองมีอาณาเขตติดต่อกับอำเภอและจังหวัดข้างเคียง ดังนี้
ทิศเหนือ ติดต่อกับทะเลอันดามัน
ทิศตะวันออก ติดต่อกับน่านน้ำของตำบลคุระ ตำบลแม่นางขาว และตำบลบางวัน (อำเภอคุระบุรี)
ทิศใต้ ติดต่อกับน่านน้ำของตำบลเกาะคอเขา (อำเภอตะกั่วป่า)
ทิศตะวันตก ติดต่อกับทะเลอันดามัน
ประวัติ

ตำบลเกาะพระทองตั้งอยู่ในอำเภอคุระบุรี มีเกาะพระทองเป็นเกาะหลักซึ่งมีพื้นที่ 96.608 ตารางกิโลเมตร เป็นเกาะที่ใหญ่ที่สุดในจังหวัดพังงา มีชุมชน 3 หมู่บ้าน คือ บ้านปากจก บ้านทุ่งดาบ และบ้านแป๊ะโย้ย เกาะพระทองเกิดจากซากปะการังทับถมกันมาอย่างยาวนานล้านปี จนกระทั่งกลายเป็นเกาะที่มีสภาพภูมิประเทศที่แปลกตาที่มีลักษณะค่อนข้างแบนราบเป็นเอกลักษณ์ที่โดดเด่นของเกาะแห่งนี้ ทิศตะวันออกเป็นแนวป่าโกงกาง ทิศตะวันตกเป็นหาดทราย ตั้งขึ้นเป็นตำบลเมื่อวันที่ 3 ธันวาคม พ.ศ. 2465 ขณะนั้นขึ้นการปกครองกับอำเภอเกาะคอเขา จังหวัดตะกั่วป่า ต่อมาได้ยุบจังหวัดตะกั่วป่าเข้ากับจังหวัดพังงา ทำให้ท้องที่ตำบลเกาะพระทองย้ายขึ้นกับจังหวัดพังงา
ใน พ.ศ. 2481 จังหวัดพังงาได้สั่งยุบอำเภอเกาะคอเขาลงเป็นกิ่งอำเภอ และย้ายที่ว่าการกิ่งอำเภอไปอยู่บนแผ่นดินใหญ่ในเขตตำบลคุระ และเปลี่ยนชื่อเป็น "กิ่งอำเภอคุระบุรี" และยกฐานะขึ้นเป็นอำเภอคุระบุรีในวันที่ 21 สิงหาคม พ.ศ. 2518 ท้องที่ตำบลเกาะพระทองจึงมีฐานะเป็นตำบลลำดับที่ 3 ของอำเภอคุระบุรีจนถึงปัจจุบัน นอกจากเกาะพระทอง ในพื้นที่ตำบลยังเป็นที่ตั้งของหมู่เกาะสุรินทร์และหมู่เกาะสิมิลัน จนชาวโลกยกย่องให้หมู่เกาะแห่งนี้มีความงดงามติดอันดับหนึ่งในสิบของโลก
การแบ่งเขตการปกครอง > การปกครองส่วนภูมิภาค

ตำบลเกาะพระทองแบ่งพื้นที่การปกครองออกเป็น 4 หมู่บ้าน ได้แก่
| 0 | 1 | 2 | 3 | 4 |
| --- | --- | --- | --- | --- |
| หมู่ที่ 1 |  | บ้านทุ่งดาบ |  | (Ban Thung Dap) |
| หมู่ที่ 2 |  | บ้านท่าแป๊ะโย้ย |  | (Ban Tha Pae Yoi) |
| หมู่ที่ 3 |  | บ้านเกาะระ |  | (Ban Ko Ra) |
| หมู่ที่ 4 |  | บ้านปากจก |  | (Ban Pak Chok) |
การแบ่งเขตการปกครอง > การปกครองส่วนท้องถิ่น

ท้องที่ตำบลเกาะพระทองมีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลเกาะพระทอง ครอบคลุมพื้นที่ตำบลเกาะพระทองทั้งหมด เดิมเป็นสภาตำบลเกาะพระทองที่จัดตั้งขึ้นใน พ.ศ. 2516 และมีประกาศจัดตั้งเป็นองค์การบริหารส่วนตำบลเกาะพระทองในวันที่ 25 ธันวาคม พ.ศ. 2539 โดยมีผลบังคับใช้ใน พ.ศ. 2540 เป็นองค์การบริหารส่วนตำบลที่มีประชากรน้อยที่สุดเป็นอันดับสองในประเทศไทย
ประชากร

พื้นที่ตำบลเกาะพระทองประกอบด้วยหมู่บ้านทั้งสิ้นจำนวน 4 หมู่บ้าน มีจำนวนประชากร 1,001 คน แบ่งเป็นชาย 521 คน หญิง 480 คน (เดือนธันวาคม 2564) เป็นตำบลที่มีประชากรน้อยที่สุดในอำเภอคุระบุรี
* ใน พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2564 | พ> ศ. 2563  | พ> ศ. 2562 | พ> ศ. 2561 | พ> ศ. 2560 | พ> ศ. 2559 | พ> ศ. 2558 |
| --- | --- | --- | --- | --- | --- | --- | --- |
| ปากจก | 423 | 417 | 403 | 394 | 386 | 375 | 391 |
| ท่าแป๊ะโย้ย | 300 | 308 | 311 | 307 | 319 | 312 | 311 |
| ทุ่งดาบ | 181 | 183 | 187 | 195 | 197 | 182 | 183 |
| เกาะระ | 97 | 101 | 100 | 106 | 108 | 106 | 92 |
| รวม | 1,001 | 1,009 | 1,001 | 1,002 | 1,010 | 975 | 977 |
อุทยานแห่งชาติ

อุทยานแห่งชาติหมู่เกาะสุรินทร์ ตั้งอยู่ในท้องที่ตำบลเกาะพระทอง (ที่ทำการอุทยานตั้งอยู่ที่ตำบลคุระ อำเภอคุระบุรี) ตั้งชื่อตามพระยาสุรินทราชา (นกยูง วิเศษกุล) เทศาภิบาลมณฑลภูเก็ต ผู้ค้นพบเกาะ เป็นอุทยานแห่งชาติที่ตั้งอยู่ในเขตจังหวัดพังงา มีลักษณะเป็นหมู่เกาะในทะเลอันดามัน เป็นหมู่เกาะแรกแห่งน่านน้ำทะเลอันดามันของไทยที่ไม่อยู่ติดกับชายทะเลฝั่งไทย อยู่ติดกับชายแดนไทย–พม่า ทางเหนือติดกับหมู่เกาะคริสตีของประเทศพม่า หมู่เกาะสุรินทร์มีพื้นที่ประมาณ 84,375 ไร่ ร้อยละ 76 ของพื้นที่เป็นทะเล ส่วนที่เหลือเป็นแผ่นดิน ประกอบด้วยเกาะ 5 เกาะ คือ เกาะสุรินทร์เหนือ เกาะสุรินทร์ใต้ เกาะไข่ เกาะกลาง เกาะรีและ 1 กองหินปริ่มน้ำ คือ กองหินริเชลิว เป็นอุทยานแห่งชาติเมื่อวันที่ 9 กรกฎาคม พ.ศ. 2524 เป็นอุทยานแห่งชาติลำดับที่ 29 ของประเทศไทย
อุทยานแห่งชาติหมู่เกาะสิมิลัน ตั้งอยู่ในท้องที่ตำบลเกาะพระทอง (ที่ทำการอุทยานตั้งอยู่ที่ตำบลลำแก่น อำเภอท้ายเหมือง) ครอบคลุมพื้นที่ 80,000 ไร่ หรือ 128 [ตารางกิโลเมตร ประกาศเป็นอุทยานแห่งชาติเมื่อวันที่ 1 กันยายน พ.ศ. 2525 และคำว่า สิมิลัน เป็นภาษามลายูแปลว่า "เก้า" หมู่เกาะสิมิลันเป็นหมู่เกาะเล็ก ๆ ในทะเลอันดามัน มี 9 เกาะ เรียงจากเหนือมาใต้คือ เกาะหูยง เกาะปายัง เกาะปาหยัน เกาะเมี่ยง เกาะปายู เกาะหัวกะโหลก เกาะสิมิลัน และเกาะบางู หมู่เกาะสิมิลัน ได้รับการยกย่องว่าเป็นหมู่เกาะที่มีความสวยงามทั้งบนบกและใต้น้ำ มีปะการังที่สวยงามหลายชนิด สามารถดำน้ำได้ทั้งน้ำตื้นและน้ำลึก สามารถพบปลาที่หายาก เช่น วาฬ โลมา ปลาไหลมอเรย์ ช่วงเดือนที่น่าเที่ยวมากที่สุดคือช่วงเดือนพฤศจิกายนถึงเดือนเมษายน นอกจากนั้นจะประกาศปิดเกาะ
รายชื่อเกาะในเขตตำบล

ตำบลเกาะพระทองมีเกาะหลักคือเกาะพระทอง ซึ่งเป็นเกาะขนาดใหญ่ที่สุดในจังหวัดพังงา มีเนื้อที่ประมาณ 96.608 ตารางกิโลเมตร และเกาะเล็ก ๆ อีก 31 เกาะ ซึ่งอยู่ในความดูแลขององค์การบริหารส่วนตำบลเกาะพระทอง อุทยานแห่งชาติหมู่เกาะสิมิลัน อุทยานแห่งชาติหมู่เกาะสุรินทร์ อุทยานแห่งชาติหมู่เกาะระ-เกาะพระทอง (เตรียมการ) ทุกเกาะมีพื้นที่รวม 159.537 ตารางกิโลเมตร
| ที่ | ชื่อเกาะ | ตำบล | พื้นที่ (ตร> กม.) | หน่วยงานรับผิดชอบ |
| --- | --- | --- | --- | --- |
| 1 | ลูกตุ้ม | เกาะพระทอง | 0.007 | อุทยานแห่งชาติหมู่เกาะระ-เกาะพระทอง |
| 2 | ห้างสูง | เกาะพระทอง | 0.009 | องค์การบริหารส่วนตำบลเกาะพระทอง |
| 3 | พ่อตา | เกาะพระทอง | 0.032 | อุทยานแห่งชาติหมู่เกาะระ-เกาะพระทอง |
| 4 | ไชยา | เกาะพระทอง | 0.033 | องค์การบริหารส่วนตำบลเกาะพระทอง |
| 5 | กลาง | เกาะพระทอง | 0.034 | อุทยานแห่งชาติหมู่เกาะระ-เกาะพระทอง |
| 6 | ปาหยัน | เกาะพระทอง | 0.043 | อุทยานแห่งชาติหมู่เกาะสิมิลัน |
| 7 | กลาง | เกาะพระทอง | 0.045 | อุทยานแห่งชาติหมู่เกาะระ-เกาะพระทอง |
| 8 | รังนก | เกาะพระทอง | 0.055 | อุทยานแห่งชาติหมู่เกาะระ-เกาะพระทอง |
| 9 | หอย | เกาะพระทอง | 0.058 | อุทยานแห่งชาติหมู่เกาะระ-เกาะพระทอง |
| 10 | กลอย | เกาะพระทอง | 0.066 | อุทยานแห่งชาติหมู่เกาะระ-เกาะพระทอง |
| 11 | อำพัน | เกาะพระทอง | 0.080 | อุทยานแห่งชาติหมู่เกาะระ-เกาะพระทอง |
| 12 | ห้า | เกาะพระทอง | 0.097 | อุทยานแห่งชาติหมู่เกาะสิมิลัน |
| 13 | กลาง | เกาะพระทอง | 0.132 | อุทยานแห่งชาติหมู่เกาะระ-เกาะพระทอง |
| 14 | ถ้วย | เกาะพระทอง | 0.157 | อุทยานแห่งชาติหมู่เกาะระ-เกาะพระทอง |
| 15 | สต๊อร์ค | เกาะพระทอง | 0.163 | อุทยานแห่งชาติหมู่เกาะสุรินทร์ |
| 16 | บอน | เกาะพระทอง | 0.202 | อุทยานแห่งชาติหมู่เกาะสิมิลัน |
| 17 | ปาจุมบา | เกาะพระทอง | 0.323 | อุทยานแห่งชาติหมู่เกาะสุรินทร์ |
| 18 | ชาด | เกาะพระทอง | 0.407 | อุทยานแห่งชาติหมู่เกาะระ-เกาะพระทอง |
| 19 | ปายู | เกาะพระทอง | 0.416 | อุทยานแห่งชาติหมู่เกาะสิมิลัน |
| 20 | บางปิหลัง | เกาะพระทอง | 0.490 | องค์การบริหารส่วนตำบลเกาะพระทอง |
| 21 | ตอรินลา | เกาะพระทอง | 0.598 | อุทยานแห่งชาติหมู่เกาะสุรินทร์ |
| 22 | บางู | เกาะพระทอง | 0.672 | อุทยานแห่งชาติหมู่เกาะสิมิลัน |
| 23 | ปายัง | เกาะพระทอง | 0.708 | อุทยานแห่งชาติหมู่เกาะสิมิลัน |
| 24 | เมียง | เกาะพระทอง | 0.712 | อุทยานแห่งชาติหมู่เกาะสิมิลัน |
| 25 | หูยง | เกาะพระทอง | 0.977 | อุทยานแห่งชาติหมู่เกาะสิมิลัน |
| 26 | ตาชัย | เกาะพระทอง | 1.400 | อุทยานแห่งชาติหมู่เกาะสิมิลัน |
| 27 | สิมิลัน | เกาะพระทอง | 3.789 | อุทยานแห่งชาติหมู่เกาะสิมิลัน |
| 28 | สุรินทร์ใต้ | เกาะพระทอง | 8.761 | อุทยานแห่งชาติหมู่เกาะสุรินทร์ |
| 29 | ทุ่งทุ | เกาะพระทอง | 9.134 | อุทยานแห่งชาติหมู่เกาะระ-เกาะพระทอง |
| 30 | สุรินทร์เหนือ | เกาะพระทอง | 14.190 | อุทยานแห่งชาติหมู่เกาะสุรินทร์ |
| 31 | ระ | เกาะพระทอง | 19.139 | อุทยานแห่งชาติหมู่เกาะระ-เกาะพระทอง |
| 32 | พระทอง | เกาะพระทอง | 96.608 | อุทยานแห่งชาติหมู่เกาะระ-เกาะพระทอง |
โค้งอ่าวไม้งามในอุทยานแห่งชาติหมู่เกาะสุรินทร์
ประการังหมู่เกาะสุรินทร์
หินเรือใบในหมู่เกาะสิมิลัน
โดนัลด์ ดั๊ก เบย์ (Donald Duck Bay) ตั้งอยู่ทางทิศเหนือของเกาะสิมิลัน (สิมิลัน เกาะ 8) และได้ตั้งชื่อจากกองหินทางด้านตะวันออกของอ่าวที่มีลักษณะเหมือนหัวเป็ดโดนัลด์ ดั๊ก (ทิวทัศน์ที่ดีที่สุดมองจากด้านนอกอ่าว บนฝั่งตะวันออก เข้ามาข้างใน)
เรือยอตบนอ่าวสิมิลัน
บัว สนิทวงศ์

บัว สนิทวงศ์ สามารถหมายถึง
หม่อมหลวงบัว สนิทวงศ์ หรือ หม่อมหลวงบัว กิติยากร (พ.ศ. 2452 - พ.ศ. 2542) เป็นธิดาของเจ้าพระยาวงษานุประพัทธ์ เป็นพระราชชนนีในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
หม่อมหลวงบัว สนิทวงศ์ (พ.ศ. 2457 - พ.ศ. 2529)  เป็นบุตรของหม่อมราชวงศ์สุวพันธุ์ สนิทวงศ์
หม่อมเจ้าหญิงบัว สนิทวงศ์ เป็นพระธิดาในพระเจ้าบรมวงศ์เธอ กรมหลวงวงศาธิราชสนิท
หลวงพิรุฬดิเรกพันธุ์ (หม่อมราชวงศ์บัว สนิทวงศ์)
หม่อมราชวงศ์บัว สนิทวงศ์ หรือ หม่อมราชวงศ์บัว สวัสดิกุล เป็นพระธิดาในพระวรวงศ์เธอ พระองค์เจ้าสายสนิทวงศ์ เป็นหม่อมในหม่อมเจ้ามงคลประวัติ สวัสดิกุล
ทางหลวงแผ่นดินหมายเลข 3422

|  ทางหลวงแผ่นดินหมายเลข 3422 |
| --- | --- |
ลาดบัวหลวง - สองพี่น้อง
ข้อมูลของเส้นทาง
ความยาว: 32.355 กิโลเมตร (20.104 ไมล์)
มีขึ้นเมื่อ: พ.ศ. 2532–ปัจจุบัน
ทางแยกที่สำคัญ
ปลายทางทิศตะวันออก:  ทล.340 ใน อ.ลาดบัวหลวง จ.อยุธยา
 :    ทล.3351 ใน อ.สองพี่น้อง จ.สุพรรณบุรี 
ปลายทางทิศตะวันตก:  ทล.3260 ใน อ.สองพี่น้อง จ.สุพรรณบุรี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 3422 สายลาดบัวหลวง - อำเภอสองพี่น้อง เป็นทางหลวงแผ่นดินในจังหวัดพระนครศรีอยุธยา นครปฐม และสุพรรณบุรี รูปแบบถนนเป็นรูปแบบชนิด 4 ช่องจราจร ไปกลับ ฝั่งละ 2 ช่อง โดยจุดเริ่มต้นอยู่ที่สามแยกลาดบัวหลวง จุดตัดทางหลวงแผ่นดินหมายเลข 340 เข้าเขตอำเภอบางเลน จังหวัดนครปฐม และเข้าเขตอำเภอสองพี่น้อง จังหวัดสุพรรณบุรี ผ่านทางเข้าวัดไผ่โรงวัว ข้ามแม่น้ำท่าจีน และสิ้นสุดสายทางที่สามแยกสองพี่น้องหน้าที่ว่าการอำเภอสองพี่น้อง จุดตัดทางหลวงแผ่นดินหมายเลข 3260 รวมระยะทาง 32.355 กิโลเมตร
ประวัติ

เมื่อวันที่ 29 กันยายน พ.ศ. 2532 มีการออกพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงจังหวัดหมายเลข 3422 สายแยกทางหลวงแผ่นดินหมายเลข 340 (ลาดบัวหลวง) - ต่อเขตเทศบาลตำบลสองพี่น้องควบคุม ตอนแยกทางหลวงแผ่นดินหมายเลข 340 (ลาดบัวหลวง) - วัดโพธาราม (วัดไผ่โรงวัว) พ.ศ. 2532 โดยจากแผนที่แนบท้ายจะเห็นว่าแนวเส้นทางเริ่มต้นตั้งแต่ ทางหลวงแผ่นดินหมายเลข 340 ที่อำเภอลาดบัวหลวง จังหวัดพระนครศรีอยุธยา จนถึงทางหลวงจังหวัดหมายเลข 3422 (ต่อเขตเทศบาลตำบลสองพี่น้องควบคุม) ที่อำเภอสองพี่น้อง จังหวัดสุพรรณบุรี
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน กรมทางหลวง กระทรวงคมนาคม
ทางหลวงแผ่นดินหมายเลข 3475

ทางหลวงแผ่นดินหมายเลข 3475 (สายทับกฤช - พนมรอก) เป็นทางหลวงแผ่นดินภายในจังหวัดนครสวรรค์ เชื่อมต่อการจราจรระหว่างอำเภอชุมแสง และอำเภอท่าตะโก ให้สามารถเดินทางได้อย่างสะดวกและรวดเร็วยิ่งขึ้น ระยะทางตลอดสาย 25.007 กิโลเมตร
|  ทางหลวงแผ่นดินหมายเลข 3475> ข้อมูลของเส้นทาง |
| --- | --- |
ความยาว: 25.007 กิโลเมตร (15.539 ไมล์)
มีขึ้นเมื่อ: พ.ศ. 2537–ปัจจุบัน
ทางแยกที่สำคัญ
ปลายทางทิศตะวันตก:  ทล.225 ใน อ.ชุมแสง จ.นครสวรรค์
ปลายทางทิศตะวันออก:  ทล.1119 ใน อ.ท่าตะโก จ.นครสวรรค์
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
| นครสวรรค์ | 0+000 | แยกทับกฤช (เจดีย์ขาว) |  ทล.225 จาก อ.ชุมแสง  |  ทล.225 จาก นครสวรรค์ |  |
| นครสวรรค์ | 7+900 | แยกคลองบอน | ไม่มี  | นว.4007 ทางหลวงชนบท นว.4007 ไป บ.พนมเศษ |  |
| นครสวรรค์ | 13+995 | แยกทุ่งสว่าง |  ทางหลวงชนบท นว.3103 ไป อ.ชุมแสง  |  ทล.3475 ไป อ.ท่าตะโก |  |
| นครสวรรค์ | 14+210 | − | นว.ถ.1-0050 ถนนวังใหญ่-สายลำโพง ไป บ.สายลำโพง                 | ไม่มี |  |
| นครสวรรค์ | 25+007 | แยกพนมรอก |  ทล.1119 ไป อ.หนองบัว  |  ทล.1119 ไป อ.ท่าตะโก |  |
      สะพาน              กำลังก่อสร้างหรือโครงการในอนาคต
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน